smcproject/ml-wiki-sentences huggingface dataset:
ഗണപതി മാത്രമാണ് ഉപപ്രതിഷ്ഠ.
ചെമ്പൂക്കാവു് കാർത്ത്യായനി ഭഗവതി ഈ ദേവിയുടെ അനുജത്തിയാണെന്നാണ് വിശ്വാസം.
കൃഷ്ണനാണെന്നു കരുതി കംസൻ കാലിൽ പിടിച്ച് കല്ലിൽ അടിക്കാൻ ഒരുങ്ങിയപ്പോൾ പറന്നുയർന്ന ദേവി ഇറങ്ങിയതിവിടെയാണെന്നു പറയുന്നു.
കംസന്റെ തോൾഭാഗത്തെത്തിയപ്പോഴാണ് ദേവി പറന്നുയർന്നതെന്ന് പറയപ്പെടുന്നു.
അതിനാൽ അപ്പോൾ കംസൻ 'അയ്യോ എന്റെ തോളേ!'
എന്നുപറഞ്ഞു നിലവിളിച്ചുവെന്നും അതാണ് പിന്നീട് ലോപിച്ച് അയ്യന്തോളായതെന്നും പറയപ്പെടുന്നു.
തൃശ്ശൂർ പൂര വും വൃശ്ചികമാസത്തെ തൃക്കാർത്തിക യുമാണ് ഇവിടെ വിശേഷമായി ആഘോഷിക്കുന്നത്.
പൂരദിവസം പുലർച്ചെ മൂന്നു മണിക്ക് ദേവിക്ക് ആറാട്ടാണ്.
പിന്നീടുള്ള പൂജകളും കഴിഞ്ഞ് ഏഴുമണിയോടെ വടക്കുംനാഥനിലേക്ക് പുറപ്പെടും.
വഴിനിറയെ വിവിധ വസ്തുക്കൾ നിറച്ച പറകളും ഏയു വാങ്ങി, മൂന്ന് ആനകളും നാദസരവുമായാണ് പുറപ്പാട്.
കോട്ടപ്പുറത്തെത്തുമ്പോൾ ആനകൾ ഏഴാകുന്നു.
11മണിയോടെ നടുവിലാലിൽ നിന്നും പടിഞ്ഞാറേ ഗോപുരം വഴി ക്കടന്ന് വടക്കുംനാഥനെ വണങ്ങി തെക്കേ ഗോപുരം വഴി പുറത്തിറങ്ങി, അയ്യന്തോളേക്ക് തിരിച്ച് 1.30ഓടെ അമ്പലത്തിലെത്തും.
രാത്രി എട്ടിനു് വടക്കുംനാഥനിലേക്ക് വീണ്ടും പുറപ്പെടുന്ന ദേവി പന്ത്രണ്ടുമണിയോടെ വടക്കുംനാഥനെ  വണങ്ങിയിറങ്ങി നടുവിൽ മഠത്തിലെ ആറാട്ടും കഴിഞ്ഞ് ക്ഷേത്രത്തിൽ തിരിച്ചെത്തെമ്പോൾ കാലത്ത് ഏഴുമണി കഴിയും.
10°31′59″N 76°11′17″E ﻿ / ﻿ 10.5330688°N 76.1880304°E ﻿ / 10.5330688; 76.1880304
അലക്സാണ്ടർ ഡഗ്ലസ് -ഹൂം ഇംഗ്ലീഷ് വിലാസം https://ml.wikipedia.org/wiki/Alec_Douglas-Home ഇംഗ്ലീഷ് വിലാസം https://ml.wikipedia.org/wiki/Alec_Douglas-Home
ബ്രിട്ടിഷ് പ്രധാനമന്ത്രിയായി 1963 ഒക്ടോബർ മുതൽ 1964 ഒക്ടോബർ വരെ സേവനമനുഷ്ഠിച്ച യാഥാസ്ഥിതികകക്ഷി നേതാവായിരുന്നു അലക്സാണ്ടർ ഡഗ്ലസ് -ഹൂം .
1903 ജൂലൈ 2-ന് സ്ക്കോട്‌ലണ്ടിൽ ജനിച്ചു.
ഓക്സ്ഫോഡിലും ഈറ്റണിലുമായി വിദ്യാഭ്യാസം പൂർത്തിയാക്കി.
തുടർന്ന് യാഥാസ്ഥിതികകക്ഷി അംഗമെന്ന നിലയിൽ 1931-മുതൽ 1945-വരെ കോമൺസ് സഭയിൽ അംഗമായി പ്രവർത്തിക്കുകയുണ്ടായി.
ഇക്കാലത്ത് സാമൂഹികവു ആഭ്യന്തരവുമായ വിഷയങ്ങളെപ്പററി കൂടുതൽ അവഗാഹം നേടി.
1937-ൽ നെവിൽ ചേംബർലെയിൻ ബ്രിട്ടിഷ് പ്രധാനമന്ത്രിയായപ്പോൾ ഡഗ്ലസ്സിനെ പാർലമെന്ററി കാര്യങ്ങൾക്കായുള്ള പ്രൈവറ്റ് സെക്രട്ടറിയായി നിയമിച്ചു.
പിന്നീട് 1940-ൽ പ്രധാനമന്ത്രിയായി അധികാരമേറ്റ വിൻസ്റ്റൻ ചർച്ചിൽ പ്രസ്തുത ചുമതലകളിൽ നിന്നും ഇദ്ദേഹത്തെ ഒഴിവാക്കുകയാണു ചെയ്തത്.
1945-ൽ ഡഗ്ലസ് ജോയിന്റ് പാർലമെന്ററി അണ്ടർ സെക്രട്ടറി പദത്തിൽ നിയമിതനാവുകയും വിദേശകാര്യവകുപ്പിന്റെ കീഴിൽ പ്രവർത്തിക്കാൻ നിയോഗിക്കപ്പെടുകയും ചെയ്തു.
പക്ഷേ 1945-ലെ തെരഞ്ഞെടുപ്പിൽ പരാജയപ്പെട്ടതോടെ ഡഗ്ലസ്സിന്റെ പൊതുജീവിതത്തിൽ ഒരിടവേള ഉണ്ടാവുകയും 1950-വരെ അധികാരത്തിൽ നിന്ന് അകന്നു നിൽക്കുകയും ചെയ്തു.
1950-ൽ വീണ്ടും കോമൺസ് സഭാംഗമായെങ്കിലും 1951-ൽ പിതാവിന്റെ പിൻഗാമിയായി 14-ആമത് ഏൾ ആവുകയും പ്രഭുപദവിയിലെത്തുകയും ചെയ്തതിനെത്തുടർന്ന് കോമൺസ് സഭയിലെ അംഗത്വം ഇല്ലാതായി.
പക്ഷേ, തുടർന്നും ഇദ്ദേഹം കർമനിരതനായി രാഷ്ട്രീയ രംഗത്ത് ഉറച്ചു നിൽക്കുകയാണു ചെയ്തത്.
1951 മുതൽ സ്കോട്‌ലൻഡ് സ്റ്റേറ്റ് മിനിസ്റ്റർ പദവിയും വഹിച്ചിരുന്നു.
തുടർന്ന് 1955-ൽ കോമൺവെൽത്ത് സെക്രട്ടറി സ്ഥാനമേറ്റെടുത്ത ഡഗ്ലസ് 1957-ൽ പ്രഭുസഭയുടെ നേതാവായിത്തീർന്നു.
1960-ൽ, പ്രധാനമന്ത്രി ഹാരോൾഡ് മാക്മില്ലന്റെ കാലത്ത് ഇദ്ദേഹത്തെ വിദേശകാര്യ സെക്രട്ടറിയായി നിയമിച്ചു.
1963 ഒക്ടോബറിൽ ഹാരോൾഡ് മാക്മില്ലൻ പ്രധാനമന്ത്രിപദം രാജിവച്ചതോടെ ഡഗ്ലസ് ഹൂമിന് ഈ സ്ഥാനം കരഗതമായി.
പാർട്ടിയിൽ നിലനിന്നിരുന്ന അഭിപ്രായവ്യത്യാസം ഒഴിവാക്കാൻ കഴിയുംവിധം അനുരഞ്ജന യത്നങ്ങൾ നടത്തിയ സ്ഥാനാർഥിയായിരുന്നു എന്നതാണ് ഈ സ്ഥാനലബ്ധിക്ക് കാരണമായത്.
പ്രധാനമന്ത്രിയെന്ന നിലയിൽ ഡഗ്ലസ് കാര്യശേഷി തെളിയിച്ച ഭരണാധികാരിയായിരുന്നു.
പക്ഷേ നൂതനമായ ആശയങ്ങൾ കണ്ടെത്തുന്നതിലും നടപ്പാക്കുന്നതിലും പ്രതീക്ഷിച്ചതുപോലെ ഇദ്ദേഹം ശോഭിക്കുകയുണ്ടായില്ല.
1964 ഒക്ടോബറിൽ യാഥാസ്ഥിതിക കക്ഷിക്കേറ്റ പരാജയത്തെത്തുടർന്ന് ഡഗ്ലസിന് ഭരണമൊഴിയേണ്ടതായും വന്നു.
തുടർന്ന് 1965 ജൂലൈ വരെ പ്രതിപക്ഷ നേതാവായി.
ഈ സ്ഥാനത്ത് നന്നായി ശോഭിച്ചെങ്കിലും ഉൾപ്പാർട്ടി വിമർശനം സഹിക്കവയ്യാതെ ഡഗ്ലസ് യാഥാസ്ഥിതിക കക്ഷിയുടെ നേതൃത്വസ്ഥാനം ഉപേക്ഷിക്കുകയാണു ചെയ്തത്.
1970-ൽ പ്രധാനമന്ത്രി എഡ്വേർഡ് ഹീത്ത് ഡഗ്ലസിനെ വിദേശകാര്യ സെക്രട്ടറിയായി നിയമിക്കുകയുണ്ടായി.
1995 ഒക്ടോബർ 9-ന് ഇദ്ദേഹം സ്കോട്ടലൻഡിലെ ബെർവിക്ഷയറിൽ നിര്യാതനായി.
പുറത്തേക്കുള്ള കണ്ണികൾ http://www.britannia.com/gov/primes/prime51.html%5Bപ്രവർത്തിക്കാത്ത+കണ്ണി%5D http://www.britannica.com/EBchecked/topic/170226/Sir-Alec-Douglas-Home http://www.scottish-places.info/people/famousfirst163.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡഗ്ലസ്-ഹൂം, അലക്സാണ്ടർ (1903-95) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അലക്സിസ് ബ്ലെഡെൽ
കിംബർലി അലക്സിസ് ബ്ലെഡെൽ (ജനനം സെപ്റ്റംബർ 16, 1981-ൽ), ഒരു അമേരിക്കൻ നടിയും മോഡലുമാണ്.
ഗിൽമോർ ഗേൾസ് (2000-2007) എന്ന ടെലിവിഷൻ പരമ്പരയിലെ റോറി ഗിൽമോർ എന്ന കഥാപാത്രത്തിൻറെ പേരിൽ അറിയപ്പെടുന്ന അവർക്ക് ഇതിലെ അഭിനയത്തിന് മികച്ച നടിക്കുള്ള സാറ്റലൈറ്റ്, ടീൻ ചോയ്സ്, യങ് ആർട്ടിസ്റ്റ് അവാർഡുകൾക്കുള്ള നാമനിർദ്ദേശങ്ങൾ ലഭിച്ചിരുന്നു.
2016 ൽ നെറ്റ്ഫ്ലിന്റെ റീയൂണിയൻ മിനി പരമ്പരയായ ഗിൽമോർ ഗേൾസ്: എ ഈയർ ഇൻ ദ ലൈഫിൽ അവരുടെ കഥാപാത്രത്തെ പുനരവതരിപ്പിച്ചിരുന്നു.
' ടക്ക് എവർലാസ്റ്റിംഗ് ' (2002) എന്ന കഥാചിത്രത്തിലെ വിന്നി ഫോസ്റ്റർ എന്ന കഥാപാത്രത്തിലൂടെ ബ്ലെഡൽ ചലച്ചിത്ര രംഗത്തേയക്ക് അരങ്ങേറ്റം നടത്തിയിരുന്നു. അതിനുശേഷം ' സിൻ സിറ്റി ' (2005), ' പോസ്റ്റ് ഗ്രാഡ് ' (2009) എന്നീ ചിത്രങ്ങളിലേതുകൂടാതെ ' ദി സിസ്റ്റർഹുഡ് ഓഫ് ദി ട്രാവലിംഗ് പാന്റ്സ് ' സിനിമാ പരമ്പരിയിലെ ലെന കലിഗാറിസ് എന്ന കഥാപത്രാത്തേയും അവതരിപ്പിച്ചു.
2017 മുതൽ, ഹുലു കമ്പനിയുടെ ഡ്രാമാ പരമ്പരയായ ദ ഹാൻഡ്മെയ്ഡ്സ് ടെയിലിൽ അഭിനയിക്കുന്നുണ്ട്.
പരമ്പരയിലെ അവരുടെ വേഷത്തിന്, ഒരു ഡ്രാമ സീരീസിലെ ഏറ്റവും മികച്ച അതിഥി താരത്തിനുള്ള പ്രൈംടൈം എമ്മി അവാർഡു കൂടാതെ സഹ കഥാപാത്രങ്ങളുടെ വിഭാഗത്തിൽ അധികമായി ഒരു പുരസ്കാര നാമനിർദ്ദേശവും ലഭിക്കുകയുണ്ടായി.
അലക്സിസ് ബ്ലെഡെൽ ടെക്സസിലെ ഹ്യൂസ്റ്റണിൽ നാനെറ്റ് (മുമ്പ്, ഡോസിയർ), ഗിഫ്റ്റ് പ്രൊസസറും ഫ്ലൈറ്റ് അറ്റൻഡന്റുമായ മാർട്ടിൻ ബ്ലെഡെൽ എന്നിവരുടെ മകളായി ജനിച്ചു.
അവർക്ക് എറിക് എന്ന പേരിൽ ഒരു ഇളയ സഹോദരൻ ഉണ്ട്.
പിതാവ് ജനിച്ചതും വളർന്നതും അർജന്റീനയിലായിരുന്നു.
അവരുടെ പിതാവു വഴിയുള്ള മുത്തച്ഛൻ, എൻറിക്ക് ഐനാർ ബ്ലെഡൽ ഹൂസ് അർജന്റീനയിലെ ബ്യൂണസ് അയേഴ്സിൽ ജനിച്ച ഡാനിഷ്, ജർമ്മൻ വംശ പരമ്പരയിലുള്ളയാളായിരുന്നു.
കൊക്കകോള ലാറ്റിനമേരിക്കയുടെയും കൊക്ക കോള ഇന്റർ-അമേരിക്കൻ കോർപറേഷന്റേയും വൈസ് പ്രസിഡന്റായു എൻറിക്ക് പ്രവർത്തിച്ചിരുന്നു.
ബ്ലഡെലിന്റെ പിതാവുവഴിയുള്ള മുത്തശ്ശി, ജീൻ (മുമ്പ്, കാംബൽ) യഥാർത്ഥത്തിൽ ന്യൂയോർക്കിൽ നിന്നുള്ളയാളും സ്കോട്ടിഷ്, ഇംഗ്ലീഷ് പാരമ്പര്യങ്ങൾ ഉണ്ടായിരുന്നയാളുമായിരുന്നു.
ബ്ലഡെലിന്റെ മാതാവ് നാനെറ്റെ അരിസോണയിലെ ഫീനിക്സിൽ ജനിക്കുകയും എട്ടാം വയസ്സിൽ മെക്സിക്കോയിലെ ഗ്വാഡലാജാര യിലേക്ക് താമസം മാറുകയും അവിടെയും മെക്സിക്കോ സിറ്റി യിലുമായി വളരുകയും ചെയ്തു.
ലാറ്റിനമേരിക്കയിലെ മാതാപിതാക്കളുടെ വളർച്ചയെക്കുറിച്ചുള്ള ബ്ലെഡലിന്റെ പ്രസ്താവന ഇങ്ങനെയായിരുന്നു: "എന്റെ മാതാവിന് ജീവിതത്തിൽ അറിയാവുന്ന ഒരേയൊരു സംസ്ക്കാരമാണിത്, എന്റെ അച്ഛനും അതുപോലെ തന്നെയാണ്, അവർ വളർന്ന പശ്ചാത്തലത്തിൽത്തന്നെ അവരുടെ മക്കളെ വളർത്തിക്കൊണ്ടുവരാൻ അവർ തീരുമാനിച്ചു".
ഒരു സ്പാനിഷ് ഭാഷ സംസാരിക്കുന്ന കുടുംബത്തിലാണ് ബ്ലഡെൽ വളരുകയും ചെയ്തത്.
സ്കൂളിൽ പഠിക്കുന്നതുവരെ ഇംഗ്ലീഷ് പഠിക്കുകയും ചെയ്തിട്ടില്ല.
അവർ സ്വയം ഒരു ലാറ്റിൻകാരിയായി തന്നെ പരിഗണിക്കുന്നു.
ഹൂസ്റ്റണിലെ കത്തോലിക്കാ സെന്റ് ആഗ്നസ് അക്കാദമിയിലും അതുപോലെതന്നെ ബാപ്റ്റിസ്റ്റ്, ലൂഥറൻ സ്കൂളുകളിലും ബ്ലെഡൽ വിദ്യാഭ്യാസം ചെയ്തു.
അവളുടെ ലജ്ജാശീലം മറികടക്കുവാൻ‌ കമ്യൂണിറ്റി തീയറ്ററിൽ ചേരുവാൻ മാതാവിന്റെ പ്രോത്സാഹനമുണ്ടായി.
ബാല്യകാലത്ത് അവർ 'ഔവർ ടൌൺ', 'ദി വിസാർഡ് ഓഫ് ഓസ്' എന്നിവയിലൂടെ പ്രാദേശിക നാടകക്കമ്പനികളുടെ സ്റ്റേജുകളിൽ പ്രത്യക്ഷപ്പെട്ടു.
ഒരു പ്രാദേശിക ഷോപ്പിംഗ് മാളിന്റെ ശ്രദ്ധയിൽപ്പെടുകയും അവിടെ ഫാഷൻ മോഡലായി ജോലി ലഭിക്കുകയും ചെയ്തു.
ന്യൂയോർക്ക് യൂണിവേഴ്സിറ്റിയിലെ ടിഷ് സ്കൂൾ ഓഫ് ആർട്ട്സിൽ ഒരു വർഷത്തേക്കുള്ള പരിശീലന സെന്റർ ഫോർ മോഡലിങ് ആൻഡ് ആക്ടിംഗ് സ്കൂളിൽ ചേർന്നു.
പേജ് പാർക്സ് സെന്ററിൽ മോഡൽ, അഭിനയം എന്നിവ ചെയ്യുകയും ന്യൂയോർക്ക് യൂണിവേഴ്സിറ്റിയിലെ ടിഷ് സ്കൂൾ ഓഫ് ആർട്ട്സിൽ ഒരു വർഷത്തെ പരിശീലനത്തിനു ചേരുകയും ചെയ്തു.
അഭിനയം രംഗം
2000 ൽ WB ടെലിവിഷൻ നെറ്റ്‍വർക്കിന്റെ ഗിൽമോർ ഗേൾസ് എന്ന കോമഡി-ഡ്രാമ പരമ്പരയിൽ ലൌറൻ ഗ്രാഹാമിനൊപ്പം അഭിനയിച്ചുകൊണ്ട് ബ്ലെഡൽ തന്റെ ടെലിവിഷൻ അരങ്ങേറ്റം കുറിച്ചു.
ഇത് ഒക്ടോബർ 5, 2000 മുതൽ മേയ് 15, 2007 വരെ ഏഴ് സീസണുകളിലായി പ്രക്ഷേപണം ചെയ്തിരുന്നു.
ലോറെലായ് ഗിൽമോർ (ഗ്രഹാം) എന്ന യുവതിയുടെ ഒരു ഏക മകളായ റോറി ഗിൽമോർ എന്ന കഥാപാത്രത്തെയാണ് ബ്ലൈഡെൽ അവതരിപ്പിച്ചത്.
പരമ്പരയുടെ തുടക്കത്തിൽ റോറി ഒരു  അനന്യസാധാരണമായ സ്വകാര്യ അക്കാദമിയിൽ വിദ്യാർത്ഥിനിയായിരുന്നു.
തന്റെ മാതാവിനോടൊപ്പം കണക്റ്റികട്ടിലെ ഒരു ചെറിയ പട്ടണത്തിൽ താമസിച്ചു വരുകയായിരുന്നു.
പിന്നീട് യേൽ സർവകലാശാലയിലെ കോളേജിലേക്ക് പോകുകയും അവിടെ മറ്റു കാര്യങ്ങൾക്കൊപ്പം യേൽ ഡെയ്‍ലി ന്യൂസിൽ എഡിറ്ററായി ജോലി ചെയ്തു.
1975 ൽ പ്രസിദ്ധീകരിച്ച നതാലി ബാബിറ്റിന്റെ ഇതേ പേരിലുള്ള നോവലിനെ അടിസ്ഥാനമാക്കി നിർമ്മിക്കപ്പെട്ട 'ടക് എവർലാസ്റ്റിംഗ്' (2002) എന്ന ഫാന്റസി റൊമാന്റിക് നാടകീയ ചിത്രത്തിൽ ജൊനാതൻ ജാക്സണൊപ്പം അഭിനയിച്ച് ബ്ലെഡൽ തന്റെ ഫീച്ചർ ഫിലിം അരങ്ങേറ്റം നടത്തി.
പുരസ്കാരങ്ങളും ബഹുമതികളും Year Association Category Nominated work Result Ref. 2001 യങ് ആർട്ടിസ്റ്റ് അവാർഡ്സ് Best Performance in a TV Drama Series – Leading Young Actress Gilmore Girls വിജയിച്ചു ടീൻ ചോയിസ് അവാർഡ്സ് TV – Choice Actress നാമനിർദ്ദേശം 2002 TV – Choice Drama Actress നാമനിർദ്ദേശം യങ് ആർട്ടിസ്റ്റ് അവാർഡ്സ് Best Performance in a TV Drama Series – Supporting Young Actress നാമനിർദ്ദേശം OFTA Television Award Best Supporting Actress in a Comedy Series നാമനിർദ്ദേശം Family Television Awards Best Actress വിജയിച്ചു 2003 Saturn Awards Best Performance by a Younger Actor Tuck Everlasting നാമനിർദ്ദേശം Satellite Awards Best Performance by an Actress in a Series, Comedy or Musical Gilmore Girls നാമനിർദ്ദേശം 2004 Teen Choice Awards TV – Choice Comedy Actress നാമനിർദ്ദേശം 2005 TV – Choice Comedy Actress വിജയിച്ചു Choice TV Chemistry നാമനിർദ്ദേശം Choice Movie Love Scene The Sisterhood of the Traveling Pants നാമനിർദ്ദേശം Movie – Choice Drama Actress നാമനിർദ്ദേശം 2006 TV – Choice Comedy Actress Gilmore Girls വിജയിച്ചു Choice TV Chemistry നാമനിർദ്ദേശം ALMA Awards Outstanding Actress in a Television Series നാമനിർദ്ദേശം Broadcast Film Critics Association Awards Best Acting Ensemble Sin City നാമനിർദ്ദേശം 2012 Gold Derby TV Awards Drama Guest Actress Mad Men വിജയിച്ചു 2017 Primetime Emmy Awards Outstanding Guest Actress in a Drama Series The Handmaid's Tale വിജയിച്ചു Gold Derby TV Awards Drama Guest Actress വിജയിച്ചു OFTA Television Awards Best Guest Actress in a Drama Series വിജയിച്ചു 2018 Primetime Emmy Awards Outstanding Supporting Actress in a Drama Series നാമനിർദ്ദേശം Other recognitions 2002: Voted one of Teen People ' s "25 Hottest Stars Under 25" 2005: Ranked #87 on the Maxim Hot 100 Women 2010: Named one of Us Magazine ' s "25 Most Stylish New Yorkers" അവലംബം പുറമേനിന്നുള്ള കണ്ണികൾ Alexis Bledel എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് അലക്സിസ് ബ്ലെഡെൽ അലക്സിസ് ബ്ലെഡെൽ ട്വിറ്ററിൽ
സെർജി ഐസൻസ്റ്റീൻ ഇംഗ്ലീഷ് വിലാസം https://ml.wikipedia.org/wiki/Sergei_Eisenstein
സെർജി മിഖായിലോവിച്ച് ഐസൻസ്റ്റീൻ ( Russian : Сергей Михайлович Эйзенштейн ; ജനുവരി 23 , 1898 – ഫെബ്രുവരി 11 , 1948 ) ലോകപ്രശസ്തനായ റഷ്യൻ ചലച്ചിത്ര സം‌വിധായകനായിരുന്നു.
സ്‌ട്രൈക്ക് , ബാറ്റിൽഷിപ്പ് പൊട്ടംകിൻ , ഒക്ടോബർ തുടങ്ങിയ നിശ്ശബ്ദ ചലച്ചിത്രങ്ങളിലൂടെയാണ്‌ ഐസൻസ്റ്റീൻ പ്രശസ്തനായത്.
സെന്റ്പീറ്റേഴ്‌സ്ബർഗിൽ നിന്ന് സിവിൽ എൻജിനീയറിങ്ങിൽ ബിരുദമെടുത്ത (1916)ശേഷം സ്കൂൾ ഒഫ് ഫൈൻ ആർട്‌സിൽ ചേർന്നു.
റഷ്യൻ ചെമ്പടയിൽ കുറച്ചുനാൾ സേവനമനുഷ്ഠിച്ചു(1918).
മോസ്‌കോയിലെ പീപ്പിൾസ് തിയേറ്ററുമായി ബന്ധപ്പെടുകയും (1920) 
സഹസംവിധായകനായിത്തീരുകയും ചെയ്തു.
ഇക്കാലത്ത് നിരവധി നാടകങ്ങൾ സംവിധാനം ചെയ്ത് അവതരിപ്പിച്ചിട്ടു്.1921-ൽ സ്റ്റേറ്റ് സ്കൂൾ ഫോർ സ്റ്റേജ് ഡയറക്ഷനിലെ വിദ്യാർത്ഥിയായി.
1924-ൽ പ്രഥമ ചിത്രമായ സ്‌ട്രൈക് നിർമിച്ചു.
അടുത്ത കൊല്ലം ലോകസിനിമയിലെ 
എക്കാലത്തെയും ക്ലാസിക്കുകളിലൊന്നായ ബാറ്റിൽഷിപ്പ് പോടെംകിൻ പുറത്തിറങ്ങി.
ഈ ചിത്രം ഐസെൻസ്റ്റൈന്റെ മൊണ്ടാഷ് തിയറിയുടെ നിദർശനം കൂടിയാണ്.
ഒക്‌ടോബർ, ഇവാൻ ദ ടെറിബിൾ (1944-58), അലക്‌സാർ നെവ്‌സ്കി (1938) എന്നിവയാണ് മറ്റ് പ്രഖ്യാത ചിത്രങ്ങൾ.
ജീവിതവും സിനിമയും ആദ്യകാലം സെർജി മാതാപിതാക്കളോടൊപ്പം
ലാത്വിയയിലെ റിഗയിലെ ഒരു ഇടത്തരം കുടുംബത്തിലാണ് സെർജി ജനിച്ചത്.
ഇദ്ദേഹത്തിന്റെ ജീവിതത്തിലെ ആദ്യ വർഷങ്ങളിൽ കുടുംബം ഇടയ്ക്കിടെ താമസം മാറ്റിയിരുന്നു.
ഐസൻസ്റ്റീൻ തന്റെ ജീവിതത്തിലും ഇത് തുടർന്നുവന്നു.
ഇദ്ദേഹത്തിന്റെ അച്ഛൻ മിഖായേൽ ഓസിപ്പോവിച്ച് ഐസൻസ്റ്റൈൻ പാതി ജർമനിയിൽ നിന്നുള്ള ജൂതനും പാതി സ്വീഡിഷ് വംശജനുമായിരുന്നു.
ജൂലിയ ഇവാനോവ കോണ്ടെസ്കായ ആയിരുന്നു ഇദ്ദേഹത്തിന്റെ അമ്മ.
ഇവർ റഷ്യൻ ഓർത്തഡോക്സ് പശ്ചാത്തലമുള്ള സ്ത്രീയായിരുന്നു.
His father was an architect and his mother was the daughter of a prosperous merchant.
റഷ്യൻ വിപ്ലവം നടന്ന വർഷം ജൂലിയ റിഗയിൽ നിന്ന് സെർജിയെ സെന്റ് പീറ്റേഴ്സ്ബർഗിലേയ്ക്ക് കൊണ്ടുവന്നു.
സെർജി ഇടയ്ക്കിടെ തന്റെ അച്ഛനെ കാണാനായി തിരികെ യാത്ര ചെയ്യുമായിരുന്നു.
1910 ഓടെ സെർജിയുടെ പിതാവും സെർജിക്കൊപ്പമെ‌ത്തി.
ഇതെത്തുടർന്ന് സെർജിയും ജൂലിയയും തമ്മിൽ പിരിയുകയും ജൂലിയ ഇവരെ വിട്ട് ഫ്രാൻസിലേയ്ക്ക് താമസം മാറുകയും ചെയ്തു.
അവലംബം ↑ "Almost nothing is known of his paternal grandparents, though the wife of his cousin once remarked that her husband mentioned that the grandmother was thought to be Swedish." in Ronald Bergan, Sergei Eisenstein – The New York Times.
↑ Literaty Encyclopedia ↑ Эйзенштейн 1968 harvnb error: no target: CITEREFЭйзенштейн1968 ( help ) ↑ Bordwell 1993 , p. 1 harvnb error: no target: CITEREFBordwell1993 ( help ) ↑ Seton 1952 , p. 19 harvnb error: no target: CITEREFSeton1952 ( help ) ↑ Seton 1952 , p. 20 harvnb error: no target: CITEREFSeton1952 ( help ) ↑ Seton 1952 , p. 22 harvnb error: no target: CITEREFSeton1952 ( help ) പുറമെ നിന്നുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Sergei Eisenstein Discussion with Stalin regarding Ivan the Terrible Eisenstein on Google video Sergei Eisenstein Is Dead In Moscow ; New York Times Sergei Eisenstein's Strike watchable and downloadable with Esperanto subtitles Archived 2007-12-23 at the Wayback Machine .
Sergei Eisenstein's The Battleship Potemkin watchable and downloadable with Esperanto subtitles Archived 2009-01-29 at the Wayback Machine .
സെർജി ഐസൻസ്റ്റീൻ at Find a Grave ഡോക്യുമെന്ററി ദി സീക്രട്ട് ലൈഫ് ഓഫ് സെർജി ഐസൻസ്റ്റൈൻ (1987) ബൈ ജിയാൻ കാർലോ ബെർട്ടെല്ലി കൂടുതൽ വായനയ്ക്ക് ആർക്കൈവുകൾ Sergei Mikhailovich Eisenstein Collection is housed at the Museum of Modern Art Museum Archives.
Sergei Eisenstein Scrapbook of photographs and manuscripts, [ca. 1900]-1930 (2 volumes) is house at the Museum of Modern Art Museum Archives.
Sergei Eisenstein Correspondence with Theodore Dreiser, 1931-1941 (9 letters) is housed at the Rare Book and Manuscript Library at the University of Pennsylvania .
കെ.എൽ. രാഹുൽ ഇംഗ്ലീഷ് വിലാസം https://ml.wikipedia.org/wiki/K.
_Rahul
ഒരു ഇന്ത്യൻ ക്രിക്കറ്റ് കളിക്കാരനാണ് കെ.എൽ. രാഹുൽ എന്ന പേരിലറിയപ്പെടുന്ന കനനൂർ ലോകേഷ് രാഹുൽ (ജനനം: 18 ഏപ്രിൽ 1992).
ടോപ് - ഓർഡർ ബാറ്റ്സ്മാനും വിക്കറ്റ് കീപ്പറുമായ രാഹുൽ, അന്താരാഷ്ട്ര തലത്തിൽ ഇന്ത്യൻ ദേശീയ ക്രിക്കറ്റ് ടീമിനുവേണ്ടിയും പ്രാദേശിക തലത്തിൽ കർണാടക ക്രിക്കറ്റ് ടീമിനു വേണ്ടിയും ഇന്ത്യൻ പ്രീമിയർ ലീഗിൽ നിലവിൽ കിങ്സ് ഇലവൻ പഞ്ചാബിനു വേണ്ടിയുമാണ് കളിക്കുന്നത്.
2014 - ൽ അന്താരാഷ്ട്ര ക്രിക്കറ്റിൽ അരങ്ങേറ്റം കുറിച്ച രാഹുൽ, തന്റെ രണ്ടാം ടെസ്റ്റ് മത്സരത്തിൽ ആദ്യത്തെ ടെസ്റ്റ് സെഞ്ച്വറി നേടി.
അരങ്ങേറ്റ ഏകദിന മത്സരത്തിൽ തന്നെ സെഞ്ച്വറി കുറിച്ച ആദ്യത്തെ ഇന്ത്യൻ ക്രിക്കറ്റ് കളിക്കാരനും, ക്രിക്കറ്റിന്റെ മൂന്ന് ഫോർമാറ്റുകളിലും സെഞ്ച്വറി നേടിയ മൂന്നാമത്തെ ഇന്ത്യൻ ക്രിക്കറ്റ് കളിക്കാരനുമാണ് കെ.എൽ. രാഹുൽ.
1992 ഏപ്രിൽ 18 - ന് ബെംഗ്ലൂരിൽ കെ.എൻ. ലോകേഷിന്റെയും രാജേശ്വരിയുടെയും മകനായി ജനിച്ചു.
രാഹുലിന്റെ പിതാവ്  ലോകേഷ് ഒരു അധ്യാപകനും കർണാടകയിലെ നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജിയുടെ ഡയറക്ടറും, അമ്മ രാജേശ്വരി മാംഗ്ലൂർ സർവകലാശാലയിലെ അധ്യാപികയുമായിരുന്നു.
ക്രിക്കറ്റ് കളിക്കാരൻ സുനിൽ ഗവാസ്കറിന്റെ ആരാധകനായിരുന്ന ലോകേഷ്, ഗവാസ്കറിന്റെ പേര് തന്റെ മകനിടാൻ ആഗ്രഹിച്ചിരുന്നു.
എന്നാൽ രോഹൻ ഗവാസ്കറുടെ പേര് രാഹുലാണെന്ന് തെറ്റിദ്ധരിച്ചാണ് ആ പേര് മകനിട്ടത്.
മാംഗ്ലൂരിൽ ജനിച്ചു വളർന്ന രാഹുൽ തന്റെ പതിനൊന്നാം വയസ്സിൽ ക്രിക്കറ്റ് കളിക്കാൻ തുടങ്ങി.
18 - ാം വയസ്സിൽ ജെയ്ൻ സർവകലാശാലയിൽ പഠിക്കുന്നതിനു വേണ്ടി ബാംഗ്ലൂരിലേക്ക് താമസം മാറി.
പ്രാദേശിക ക്രിക്കറ്റ
2012 - 13 സീസണിലാണ് രാഹുൽ കർണാടക ക്രിക്കറ്റ് ടീമിനു വേണ്ടി ഫസ്റ്റ് ക്ലാസ് ക്രിക്കറ്റിൽ അരങ്ങേറ്റം കുറിച്ചത്.
ഇതു കൂടാതെ 2010 - ലെ ഐ.സി.സി അണ്ടർ - 19 ക്രിക്കറ്റ് ലോകകപ്പിൽ ഇന്ത്യൻ ടീമിനു വേണ്ടി കളിക്കുകയും ആകെ 143 റൺ സ്കോർ ചെയ്യുകയും ചെയ്യുന്നു.
2013 - ലെ ഇന്ത്യൻ പ്രീമിയർ ലീഗിൽ റോയൽ ചലഞ്ചേഴ്സ് ബാംഗ്ലൂരിനു വേണ്ടിയും അരങ്ങേറ്റം കുറിച്ചു.
2013 - 14 പ്രാദേശിക സീസണിൽ രാഹുൽ, 1033 ഫസ്റ്റ് ക്ലാസ് റണ്ണുകൾ സ്കോർ ചെയ്യുകയും ഏറ്റവും കൂടുതൽ സ്കോർ ചെയ്ത രണ്ടാമത്തെ കളിക്കാരനായി മാറുകയും ചെയ്തു.
2014 - 15 ദുലീപ് ട്രോഫിയിൽ ദക്ഷിണ മേഖലയ്ക്കു വേണ്ടി കളിക്കുകയും മധ്യമേഖലയ്ക്കെതിരെ നടന്ന ഫൈനൽ മത്സരത്തിലെ ആദ്യ ഇന്നിങ്സിൽ 233 പന്തുകളിൽ നിന്ന് 185 റണ്ണുകളും രണ്ടാം ഇന്നിങ്സിൽ 152 പന്തുകളിൽ നിന്ന് 130 റണ്ണുകളും നേടി.
ആ മത്സരത്തിലെ പ്ലെയർ ഓഫ് ദ മാച്ച് ആയി രാഹുൽ തിരഞ്ഞെടുക്കപ്പെടുകയും ആ വർഷത്തെ ഇന്ത്യയുടെ ഓസ്ട്രേലിയൻ പര്യടനത്തിനുള്ള ടെസ്റ്റ് ടീമിൽ ഇടം നേടുകയും ചെയ്തു.
ടെസ്റ്റ് പരമ്പരയ്ക്കു ശേഷം തിരിച്ചെത്തിയ രാഹുൽ, കർണാടകയ്ക്കു വേണ്ടി ട്രിപ്പിൽ സെഞ്ച്വറി നേടി (ഉത്തർ പ്രദേശിനെതിരെ 337 റൺസ്).
2014 - 15 രഞ്ജി ട്രോഫി ഫൈനൽ മത്സരത്തിൽ തമിഴ്നാടിനെതിരെ 188 റണ്ണുകൾ നേടുകയും 93.11 ശരാശരിയിൽ ആ പരമ്പരയിലുടനീളം സ്കോർ ചെയ്യുകയും ചെയ്തു.
2014 - ൽ മെൽബൺ ക്രിക്കറ്റ് ഗ്രൗണ്ടിൽ നടന്ന ബോക്സിങ് ഡേ ടെസ്റ്റ് മത്സരത്തിലാണ് രാഹുൽ ടെസ്റ്റ് മത്സരത്തിൽ അരങ്ങേറ്റം കുറിച്ചത്.
അന്ന് രോഹിത് ശർമയ്ക്കു പകരക്കാരനായി കളിച്ച രാഹുലിന് ടെസ്റ്റ് ക്യാപ് സമ്മാനിച്ചത് എം.എസ്. ധോനിയായിരുന്നു .
ആറാം നമ്പറിൽ ബാറ്റ് ചെയ്യാനിറങ്ങിയ രാഹുൽ, ഒന്നാം ഇന്നിങ്സിൽ മൂന്ന് റണ്ണും രണ്ടാം ഇന്നിങ്സിൽ മൂന്നാം നമ്പറിൽ ബാറ്റു ചെയ്തുകൊണ്ട് ഒരു റണ്ണും മാത്രമേ നേടിയുള്ളൂവെങ്കിലും അടുത്ത ടെസ്റ്റിലും കളിക്കാൻ അവസരം ലഭിക്കുകയും മുരളി വിജയിയോടൊപ്പം ഓപ്പണറായി ഇറങ്ങുകയും ചെയ്തു.
ഈ ഇന്നിങ്സിൽ 110 റണ്ണുകൾ നേടി അന്താരാഷ്ട്ര ക്രിക്കറ്റിലെ തന്റെ ആദ്യ സെഞ്ച്വറി കുറിച്ചു.
2015 ജൂണിൽ നടന്ന ബംഗ്ലാദേശ് പര്യടനത്തിനുള്ള പതിനഞ്ചംഗ സംഘത്തിൽ രാഹുലും അംഗമായിരുന്നെങ്കിലും ഡെങ്കിപ്പനി കാരണം മത്സരങ്ങളിൽ പങ്കെടുക്കാൻ സാധിച്ചില്ല.
തുടർന്ന് ആ വർഷം തന്നെ നടന്ന ശ്രീലങ്കയ്ക്കെതിരായ പരമ്പരയിലെ ‍ടെസ്റ്റ് മത്സരത്തിൽ മുരളി വിജയ്ക്ക് പരിക്കേറ്റതിനെ തുടർന്ന് ഓപ്പണറായി കളിക്കാനിറങ്ങുകയും ടെസ്റ്റ് ക്രിക്കറ്റിലെ രണ്ടാമത്തെ സെഞ്ച്വറി കുറിക്കുകയും ചെയ്തു.
ഈ മത്സരത്തിലെ പ്ലെയർ ഓഫ് ദ മാച്ചായി തിരഞ്ഞെടുക്കപ്പെട്ടതും രാഹുലായിരുന്നു.
മത്സരത്തിനിടെ വൃദ്ധിമാൻ സാഹയ്ക്ക് പരിക്കേറ്റതിനെ തുടർന്ന് രാഹുൽ, വിക്കറ്റ് കീപ്പറാവുകയും ചെയ്തു.
2016 - ലെ സിംബാവെയ്ക്കെതിരായ ക്രിക്കറ്റ് പരമ്പരയിലാണ് രാഹുൽ ഏകദിന ക്രിക്കറ്റിൽ അരങ്ങേറ്റം കുറിച്ചത്.
ഹരാരെ സ്പോർട്സ് ക്ലബ്ബിൽ നടന്ന മത്സരത്തിൽ സെഞ്ച്വറി നേടിയ രാഹുൽ, ഏകദിന അരങ്ങേറ്റ മത്സരത്തിൽ തന്നെ സെഞ്ച്വറി നേടുന്ന ആദ്യത്തെ ഇന്ത്യൻ ബാറ്റ്സ്മാനായി മാറി.
ഇതേ പര്യടനത്തിലെ തന്നെ ട്വന്റി 20 മത്സരത്തിലും രാഹുൽ അരങ്ങേറ്റം കുറിച്ചു.
2016 - ൽ വെസ്റ്റ് ഇൻഡീസ് ദേശീയ ക്രിക്കറ്റ് ടീമിനെതിരായ ക്രിക്കറ്റ് പര്യടനത്തിനുള്ള ഇന്ത്യൻ ടീമിൽ രാഹുൽ തിരഞ്ഞെടുക്കപ്പെട്ടു.
ജമൈക്കയിൽ നടന്ന രണ്ടാം ടെസ്റ്റ് മത്സരത്തിൽ കളിച്ച രാഹുൽ, 158 റണ്ണുകൾ നേടി അതുവരെ ഉള്ളതിൽ വച്ച് ഉയർന്ന സ്കോർ നേടി.
ഇതോടെ വെസ്റ്റ് ഇൻഡീസിനെതിരെ ആദ്യ ടെസ്റ്റ് മത്സരത്തിൽ തന്നെ സെഞ്ച്വറി നേടുന്ന ആദ്യ ഇന്ത്യൻ ഓപ്പണറായും രാഹുൽ മാറി.
അമേരിക്കൻ ഐക്യനാടുകളിൽ വച്ചു നടന്ന ട്വന്റി 20 പരമ്പരയിലെ ആദ്യ മത്സരത്തിൽ  46 പന്തുകളിൽ നിന്ന് സെഞ്ച്വറി നേടി.
ഏറ്റവും വേഗത്തിലുള്ള രണ്ടാമത്തെ സെഞ്ച്വറിയാണിത്, ഇന്ത്യൻ കളിക്കാരിൽ ഒന്നാമത്തേേതും.
ആദ്യ ഇന്നിങ്സിൽ തന്നെ ഓപ്പണറായി ഇറങ്ങി ടെസ്റ്റിലും ഏകദിനത്തിലും സെഞ്ച്വറി നേടിയ ഒരേയൊരു കളിക്കാരനെന്ന റെക്കോർഡും രാഹുലിന്റെ പേരിലാണ്.
ഏറ്റവും കുറച്ച് ഇന്നിങ്സുകളിൽ നിന്ന് ക്രിക്കറ്റിലെ മൂന്ന് ഫോർമാറ്റുകളിലും സെഞ്ച്വറി നേടിയതിന്റെ റെക്കോർഡ് രാഹുലിന്റെ പേരിലാണ്.
20 ഇന്നിങ്സിൽ നിന്ന് ഈ റെക്കോർഡ് സ്വന്തമാക്കിയ രാഹുൽ, 76 ഇന്നിങ്സുകളിൽ നിന്ന് സെഞ്ച്വറികൾ നേടിയ അഹമ്മദ് ഷെഹ്സാദിന്റെ റെക്കോർഡാണ് മറികടന്നത്.
ട്വന്റി20യുടെ ചരിത്രത്തിൽ ആദ്യമായി 4-ാം നമ്പർ സ്ഥാനത്തോ അതിന് താഴെയുള്ള സ്ഥാനത്തോ ബാറ്റ് ചെയ്തുകൊണ്ട് സെഞ്ച്വറി നേടിയത് രാഹുലാണ് (110*).
2018 ജൂലൈ 3 - ന് രാഹുൽ തന്റെ രണ്ടാമത്തെ ട്വന്റി 20 സെഞ്ച്വറി, ഇംഗ്ലണ്ടിനെതിരെ കുറിച്ചു.
ട്വന്റി20 മത്സരത്തിൽ ഹിറ്റ് വിക്കറ്റിലൂടെ പുറത്തായ ആദ്യത്തെ ഇന്ത്യൻ ബാറ്റ്സ്മാൻ കൂടിയാണ് കെ.എൽ. രാഹുൽ.
2019 ജനുവരി 11 - ന് ഹാർദിക് പാണ്ഡ്യയെയും കെ.എൽ. രാഹുലിനെയും കോഫി വിത്ത് കരൺ എന്ന പരിപാടിയിൽ വച്ച് നടത്തിയ വിവാദ പരാമർശങ്ങളുടെ പേരിൽ ബി.സി.സി.ഐ സസ്പെൻഡ് ചെയ്തു.
അപ്പോൾ നടന്നുകൊണ്ടിരുന്ന ഓസ്ട്രേലിയയ്ക്കെതിരായ പരമ്പരയിൽ നിന്നും തുടർന്ന് നടക്കാനിരുന്ന ന്യൂസിലാന്റിനെതിരായ പരമ്പരയിൽ നിന്നും ഇരുവരും ഒഴിവാക്കപ്പെട്ടു.
2019 ജനുവരിയിൽ രാഹുലിന്റെയും പാണ്ഡ്യയുടെയും സസ്പെൻഷൻ പിൻവലിച്ച ബി.സി.സി.ഐ, രാഹുൽ ഇന്ത്യ എ ടീമിൽ കളിക്കുന്നതിനു വേണ്ടി ടീമുമായി വീണ്ടും ചേരുമെന്ന് അറിയിക്കുകയുണ്ടായി.
2019 ഏപ്രിലിൽ 2019 ലെ ക്രിക്കറ്റ് ലോകകപ്പിലേക്കുള്ള ഇന്ത്യൻ ക്രിക്കറ്റ് ടീമിൽ രാഹുൽ തിരഞ്ഞെടുക്കപ്പെട്ടു.
ലോകകപ്പിൽ ശ്രീലങ്കയ്ക്കെതിരെ രാഹുൽ തന്റെ ആദ്യ ലോകകപ്പ് സെഞ്ച്വറിയും കുറിച്ചു.
2013 ലെ ഇന്ത്യൻ പ്രീമിയർ ലീഗ് സീസണിലാണ് രാഹുൽ റോയൽ ചലഞ്ചേഴ്സ് ബാംഗ്ലൂരിനു വേണ്ടി വിക്കറ്റ് കീപ്പർ ബാറ്റ്സ്മാനായി അരങ്ങേറ്റം കുറിച്ചത്.
2014 ഐ.പി.എല്ലിനു മുൻപ് സൺറൈസേഴ്സ് ഹൈദരാബാദ്, 1 കോടി രൂപയ്ക്ക് രാഹുലിനെ വാങ്ങി.
എന്നാൽ പിന്നീട് 2016 - ൽ വീണ്ടും ബാംഗ്ലൂർ, രാഹുലിനെ തിരികെയെത്തിക്കുകയും ചെയ്തു.
ഈ സീസണിൽ 14 മത്സരങ്ങളിൽ നിന്നും 397 റണ്ണുകൾ സ്കോർ ചെയ്തുകൊണ്ട് ബാംഗ്ലൂരിൽ നിന്നുള്ള ബാറ്റ്സ്മാൻമാരിൽ കൂടുതൽ സ്കോർ ചെയ്തവരിൽ മൂന്നാം സ്ഥാനം നേടുകയും ചെയ്തു.
ഇതിനെ തുടർന്ന് ക്രിക്ബസിലെയും ക്രിക്ഇൻഫോയിലെയും പതിനൊന്നംഗ ടീമിൽ രാഹുലും ഇടം നേടി.
തോളിനേറ്റ പരിക്കിനെ തുടർന്ന് രാഹുലിന് 2017 - ലെ ഐ.പി.എൽ നഷ്ടപ്പെട്ടു.
അവലംബം ↑ Archived 2019-04-25 at the Wayback Machine .
on ലോകേഷ് രാഹുൽ ↑ ↑ ↑ ↑ ↑ ↑ 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ https://www.cricbuzz.com/cricket-news/80264/indian-premier-league-2016-cricbuzzs-team-of-the-tournament പുറം കണ്ണികൾ കെ.എൽ. രാഹുൽ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
Lokesh Rahul at Wisden India
സന്തോഷ് ജോർജ് കുളങ്ങര ഇംഗ്ലീഷ് വിലാസം https://ml.wikipedia.org/wiki/Santhosh_George_Kulangara അമേരിക്കയിലെ ഫ്ലോറിഡയിലെ കെന്നഡി ബഹിരാകാശ കേന്ദ്രത്തിൽ പൂജ്യം ഗുരുത്വാകർഷണ പരിശീലനത്തിനിടെ സന്തോഷ് ജോർജ്ജ്  കുളങ്ങര.
ഇന്ത്യൻ പര്യവേക്ഷകനും പ്രസാധകനും വ്യവസായിയും മാധ്യമ പ്രവർത്തകനുമാണ് സന്തോഷ് ജോർജ് കുളങ്ങര .
ഇന്ത്യൻ പര്യവേക്ഷക ചാനലായ സഫാരി ടിവിയുടെ സ്ഥാപകനും മാനേജിംഗ് ഡയറക്ടറും ഇന്ത്യയിലെ പ്രമുഖ വിദ്യാഭ്യാസ പ്രസിദ്ധീകരണമായ ലേബർ ഇൻഡ്യ , ഹെറിറ്റേജ് ടൂറിസംരംഗത്തെ പോണ്ട്‌ഷോർ റിസോർട്ട്‌സ്, ലേബർ ഇൻഡ്യ വിദ്യാഭ്യാസ ഗവേഷണകേന്ദ്രം തുടങ്ങിയവയുടെ മാനേജിംഗ് ഡയറക്ടർ എന്നിവയാണ് അദ്ദേഹം നയിക്കുന്ന മറ്റ് സംരംഭങ്ങൾ.
യു. കെ. ആസ്ഥാനമായുള്ള വെർജിൻ ഗാലക്ടിക് കമ്പനിയുടെ ബഹിരാകാശ വിനോദയാത്രാപരിപാടിയിൽ ഇന്ത്യയിൽ നിന്നും പങ്കെടുക്കുന്ന ആദ്യത്തെയാളാണ്.140-ലേറെ രാജ്യങ്ങളിലൂടെ തനിയെ സഞ്ചരിച്ച് ഷൂട്ടു ചെയ്ത് നിർമ്മിച്ച ' സഞ്ചാരം ' എന്ന ദൃശ്യ യാത്രാവിവരണ പരിപാടി അവതരിപ്പിക്കുന്നു.
കേരളത്തിൽ കോട്ടയം ജില്ലയിലെ മരങ്ങാട്ടുപിള്ളി ഗ്രാമത്തിലാണ് ജനനം.
വി. ജെ. ജോർജ് കുളങ്ങര - റോസമ്മ ജോർജ് ദമ്പതികളുടെ മൂത്തമകൻ.
തമിഴ്‌നാട്ടിലെ മധുരൈ കാമരാജ് യൂണിവേഴ്‌സിറ്റിയിൽ നിന്നും ജേണലിസം ആന്റ് മാസ് കമ്മ്യൂണിക്കേഷനിൽ പോസ്റ്റ് ഗ്രാജ്വേഷൻ നേടിയശേഷം മീഡിയ പ്രൊഫഷനിലേക്ക് എത്തി.
1992-ൽ ടെലിവിഷൻ ചാനലുകൾക്കു വേണ്ടി ഡോക്യുമെന്ററികളും ടെലിഫിലിമുകളും നിർമ്മിച്ചു കൊണ്ടായിരുന്നു തുടക്കം.
തുടർന്ന്  25-ാം വയസ്സിൽ ലേബർ ഇൻഡ്യ പബ്ലിക്കേഷൻസിന്റെ ചുമതല ഏറ്റെടുത്തു.
മാസംതോറും 36 വ്യത്യസ്ത വിദ്യാഭ്യാസ മാഗസിനുകൾ പ്രസിദ്ധീകരിക്കുന്ന പബ്ലിഷിംഗ് ഹൗസാണ് ലേബർ ഇൻഡ്യ.
തുടർന്ന്, ലേബർ ഇൻഡ്യ വിദ്യാഭ്യാസ ഗവേഷണകേന്ദ്രം, ലേബർ ഇൻഡ്യ സോഫ്റ്റ്‌വെയർ ലബോറട്ടറീസ്, ലേബർ ഇൻഡ്യ റൂറൽ എംപ്ലോയ്‌മെന്റ് പ്രോഗ്രാം, ഹെറിറ്റേജ് ടൂറിസം പ്രോജക്ടായ പോണ്ട്‌ഷോർ റിസോർട്ട്‌സ് എന്നിവ സന്തോഷ് ജോർജ് കുളങ്ങര ആരംഭിച്ചു.
2013-ൽ എക്‌സ്‌പ്ലൊറേഷൻ ചാനലായ സഫാരി ടിവി സ്ഥാപിച്ചു.
ഈ ചാനലിന്റെ ചീഫ് എക്‌സ്‌പ്ലോററും മാനേജിംഗ് ഡയറക്ടറുമാണ് ഇദ്ദേഹം.
സോൺസിയാണ് ഭാര്യ.
ശാരിക, ജോർജ് എന്നിവർ മക്കൾ.
മലയാളത്തിൽ നിർമ്മിതമായ ആദ്യ ദൃശ്യയാത്രാവിവരണമാണ് സഞ്ചാരം.
ഈ പരിപാടിയുടെ നിർമ്മാണവും സംവിധാനവും ഛായാഗ്രഹണവും എഡിറ്റിംഗും നിർവഹിക്കുന്നത് സന്തോഷ് ജോർജ് കുളങ്ങരയാണ്.
2001-ൽ ഏഷ്യാനെറ്റ് ന്യൂസ് ചാനലിൽ സംപ്രേഷണം തുടങ്ങിയ സഞ്ചാരം 2012 വരെയും ആ ചാനലിൽ തുടർന്നു.
2013 മുതൽ ഈ പരിപാടി സഫാരി ടിവി ചാനലിൽ സംപ്രേഷണം ചെയ്തുവരുന്നു.
143 രാജ്യങ്ങളിലൂടെയുള്ള യാത്രയുടെ സമഗ്രമായ ദൃശ്യയാത്രാവിവരണം ഇതുവരെ തയാറാക്കിക്കഴിഞ്ഞു.
ഈ പരിപാടി 1900 എപ്പിസോഡുകൾ പിന്നിട്ടു.
ഇതിന്റെ ചിത്രീകരണത്തിനായി ഏഴു ഭൂഖണ്ഡങ്ങളിൽ ഇദ്ദേഹം യാത്ര ചെയ്തു.
സഞ്ചാരം പരിപാടിക്കായി  യാത്ര ചെയ്യുന്നതും കാഴ്ചകൾ ഷൂട്ടു ചെയ്യുന്നതും, ദൃശ്യങ്ങൾ എഡിറ്റു ചെയ്യുന്നതും സന്തോഷ് ജോർജ് കുളങ്ങര തനിച്ചാണ്.
ഈ പ്രത്യേകതമൂലം ഇദ്ദേഹം ലിംക ബുക് ഓഫ് റെക്കോർഡ്‌സിലും സ്ഥാനം പിടിച്ചിട്ടുണ്ട്.
ഫിലിം കരിയർ
ചന്ദ്രയാൻ എന്ന ഇംഗ്ലീഷ് ഭാഷാ സിനിമയുടെ രചയിതാവും സംവിധായകനുമാണ് സന്തോഷ് ജോർജ് കുളങ്ങര.
ഇന്ത്യൻ പതാക ചന്ദ്രനിൽ സ്ഥാപിച്ച ചന്ദ്രയാൻ 1 എന്ന ചരിത്രദൗത്യത്തിന്റെ കഥ വിവരിക്കുന്ന സിനിമയാണിത്.
ആദ്യ ഇന്ത്യൻ ബഹിരാകാശ വിനോദസഞ്ചാരി
യു. കെ. ആസ്ഥാനമായുള്ള വെർജിൻ ഗാലക്ടികിന്റെ ബഹിരാകാശ ടൂറിസം പരിപാടിയിൽ അംഗമാകുന്ന ആദ്യ ഇന്ത്യക്കാരനാണ് സന്തോഷ് ജോർജ് കുളങ്ങര.
2007-ലാണ് അദ്ദേഹം ബഹിരാകാശ ടൂറിസ്റ്റുകളുടെ സംഘത്തിൽ ഉൾപ്പെട്ടത്.
സ്‌പേസ്ഷിപ്പ്  II ബഹിരാകാശ വാഹനത്തിലാവും ഇവരുടെ യാത്ര.
സ്‌പേസ്ഷിപ്പ് II ഇപ്പോൾ പരീക്ഷണഘട്ടത്തിലാണുള്ളത്.
അതിലുള്ള ബഹിരാകാ ശയാത്ര യാഥാർഥ്യമാവുന്നതോടെ ആദ്യ ഇന്ത്യൻ ബഹിരാകാശ ടൂറിസ്റ്റ് എന്ന പദവിക്ക് അർഹനാവും സന്തോഷ് ജോർജ്  കുളങ്ങര.
പുസ്തകങ്ങൾ 1.
നടാഷയുടെ വർണബലൂണുകൾ
കിഴക്കൻ യൂറോപ്പിലെ എട്ടുരാജ്യങ്ങളിലൂടെ സഞ്ചാരം ചിത്രീകരണത്തിനായി നടത്തിയ ദീർഘയാത്രയിലെ അനുഭവ വിവരണം.
ഒരു റബ്ബിയുടെ ചുംബനങ്ങൾ
സഞ്ചാരം ദൃശ്യയാത്രാവിവരണ പരമ്പര തയാറാക്കുന്നതിനായി നടത്തിയ നിരന്തരയാത്രകളിൽ പല രാജ്യങ്ങളിൽവെച്ചുണ്ടായ അവിസ്മരണീയ അനുഭവങ്ങൾ കോർത്തിണക്കി രചിച്ച കൃതി.
ബാൾട്ടിക് ഡയറി
പഴയ സോവിയറ്റ് രാജ്യങ്ങളായ ലാത്വിയ, ലിത്വാനിയ, എസ്‌റ്റോണിയ എന്നിവിടങ്ങളിലൂടെയും പോളണ്ടിലൂടെയും നടത്തിയ യാത്രയുടെ ഹൃദ്യമായ വിവരണം.
കമ്യൂണിസത്തിന്റെ തകർച്ചയ്ക്കുശേഷമുള്ള ഈ രാജ്യങ്ങളുടെ ജീവിതമാണ് ഈ പുസ്തകത്തിൽ വരച്ചിടുന്നത്.
ഇത് കേരള സാഹിത്യ അക്കാദമി അവാർഡ് നേടിയ കൃതി.
ഗ്രൗണ്ട് സീറോയിലെ ഗായകൻ
വേൾഡ് ട്രേഡ് സെന്ററിലെ ഭീകരാക്രമണത്തിനുശേഷമുള്ള അമേരിക്കൻ ജീവിതത്തെ സൂക്ഷ്മനിരീക്ഷണത്തിനു വിധേയമാക്കുന്ന  യാത്രാവിവരണം.
കേരളയിസം